Den 61-årige Klint Sørensen blev dræbt i sin lejlighed i den lille landsby Bælum ved Terndrup den 5. oktober 2009. Det er nu kommet frem i retten, at han døde af en række kvæstelser. Han havde brud på nakken og på knoglerne omkring øjet. Ligesom der var brud på flere ribben. Desuden havde han fået blødninger i hjernen og havde modtaget flere slag på kroppen. I dag skal den 39-årige og retsmedicineren afhøres. I morgen skal 10 vidner give deres forklaring og der forventes at falde dom i sagen på torsdag.

Referat:
Den 39-årige, der i dag bliver afhørt i retten i Aalborg, nægter sig skyldig i særlig rå og brutal dødsvold.